Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, sexu-transmisiozko gaixotasunak areagotzeari buruzkoa (10-22/POR-00222).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, Osasuneko kontseilariak hurrengo kontroleko Osoko Bilkuran ahoz erantzun dezan.

Areagotu egin da sexu-transmisiozko infekzioen detekzioa, eta datu oso kezkagarriak ematen ari da, presako neurriak eskatzen dituztenak.

Zer balorazio egiten du Osasun Departamentuak sexu-gaixotasunen hedapen progresiboaz, eta zer neurri ezartzen ari da edo ezarri nahi ditu prebentziorako eta diagnostiko goiztiarrerako?

Iruñean, 2022ko ekainaren 9an

Foru parlamentaria: Marisa De Simón Caballero